OpenLLM-France/wikimedia huggingface dataset:
# Artefacte (error)

Un artefacte és qualsevol distorsió percebuda o qualsevol altra error de dades o les dues coses alhora, causada per un instrument de mesura o d'observació, la qual cosa pot provocar una mala interpretació o resultats erronis. El terme es fa servir en camps de la ciència, medicina i processament de dades. Per exemple, en microscòpia, els artefactes es poden produir introduint objectes aliens durant el procés de mostres. Pel que fa a les ciències de la computació, és una error sensible causada per l'Algorisme de compressió amb pèrdua. Quant a la medicina, per exemple, hi ha artefactes que es produeixen per males representacions de les estructures del teixit que es veuen a les imatges mèdiques produïdes per modalitats com ara ultrasonografia, tomografia o projecció d'imatge per ressonància magnètica.

## Bibliografia

* A. Pumarola. Microbiología y Parasitología Médica. 1987. pàg. 57. ISBN 8445800604

## Referències

* ↑ artefacte a Optimot
* ↑ «artefacte». Cercaterm. TERMCAT, Centre de Terminologia. [Consulta: 9 maig 2015].
* ↑ Anil K. Jain, Mário Figueiredo, and Josiane Zerubia (editors). Energy Minimization Methods in Computer Vision and Pattern Recognition. Springer, 2001.

## Vegeu també

* Pareidolia
* Il·lusió òptica

## Enllaços externs

* DPReview: Glossari: artefactes
# Epandre

Epandre (grec antic: Ἔπανδρος) fou un rei indogrec, possiblement parent de Menandre I; pel lloc on s'han trobat monedes seves sembla que governava al Panjab. Osmund Bopearachchi el data vers 95-90 aC i R.C. Senior vers 80 aC. L'escassedat de les seves monedes indicaria un regnat curt o un territori petit.

## Monedes

Epandre va emetre dracmes de plata amb el rei representat amb diadema i darrere Atena del tipus de Menandre I. Epandre probablement es considerava descendent d'aquest important rei, però el seu epítet, Nicèfor ('Victoriós') només fou utilitzar per ell de tots els que es relacionen amb la casa de Menandre. Tenia un altre títol més comú: Soter ('Salvador'). No va encunyar monedes monolingües. Va regravar algunes monedes d'Estrató I i de Filoxen Anicet.

## Enllaços externs

* Monedes d'Epandre

## Referències

* "The Greeks in Bactria and India", W.W. Tarn, Cambridge University Press.
# Ernst von Hesse-Wartegg

Ernst von Hesse-Wartegg (Viena, 21 de febrer de 1854 –Tribschen, 8 de maig de 1918) era un diplomàtic i escriptor austríac. Gran rodamón, és conegut pels seus llibres de viatges i fou cònsol general en Veneçuela i Suïssa.

## Obres

* Die Werkzeugmaschinen zur Metall- und Holzbearbeitung. Leipzig 1874
* Der unterseeische Tunnel zwischen England und Frankreich. Leipzig 1875
* Atlantische Seebäder. Wien 1878
* Prairiefabriken. Leipzig 1878
* Mississippifahrten. Leipzig 1881
* Tunis, Land und Leute. Wien 1882
* Canada und Neufundland. Freiburg im Breisgau 1888
* Mexiko, Land und Leute. Wien 1890
* Tausend und ein Tag im Occident. 3 Bde. Dresden 1896
* Die Einheitszeit nach Studenzonen. Dresden 1892
* Chicago, eine Großstadt im amerikanischen Westen. Stuttgart 1892
* Curiosa aus der Neuen Welt. Leipzig 1893
* Andalusien. Leipzig 1894
* Korea. Dresden 1895
* China und Japan. Leipzig 1897
* Schan-tung und Deutsch-China. Leipzig 1897
* Siam, das Reich des weißen Elefanten. Leipzig 1899
* Samoa, Bismarck-Archipel und Neuguinea. Leipzig 1902
* Die Wunder der Welt. 1912
* Zwischen Anden und Amazonas. Stuttgart 1915

## Enllaços externs

* http://www.biographien.ac.at/oebl_2/305.pdf
# Ercole Carletti

Ercole Carletti (Udine, 1877 - 1946) fou un escriptor i periodista friülà. Fou un dels impulsors de la Societat Filològica Friülana el 1919 i va escriure poesia influïda pel crepuscularisme italià i teatre, alhora que col·laborà en l'edició de poesies populars, en edicions de poesia musical, i en el Vocabolario friulano del 1935 amb Ugo Pellis i Dolfo Zorzut.

## Obres

* Poesie friulane (1920)
* Mariute (1922)

## Enllaços externs

* Fotografia de Carletti Arxivat 2007-09-16 a Wayback Machine.
# Ernest Dowson

Ernest Dowson (anglès: Ernest Christopher Dowson) (Lee, 2 d'agost de 1867 - Lewisham, 23 de febrer de 1900) va ser un escriptor i poeta anglès.
A causa de la seva salut precària va haver d'abandonar els estudis a Oxford i es va establir a Londres, on portà una vida bohèmia. La seva vida decadent és un tema identificatiu en les seves poesies i se'l sol enquadrar dins del moviment decadentista.

## Obres

* Non sum qualis eram, amb la qual es va donar a conèixer
* Verses (1896)
* A Comedy of Masks (1893), novel·la autobiogràfica
* The Pierrot of the Minute (1897), comèdia en vers

## Referències

* ↑ «Ernest Dowson». Gran Enciclopèdia Catalana. Barcelona: Grup Enciclopèdia Catalana.
# Ernest Emili Marcos Hierro

Ernest Emili Marcos Hierro (Barcelona, 1963) és un bizantinista, filòleg grec i autor català que exerceix de professor de Filologia Grega a la Universitat de Barcelona (UB) i investigador titular de l'Institut de Recerca en Cultures Medievals (IRCVM). El 1986 es graduà en Filologia Clàssica per la UB. El 1994 es doctorà en Filologia Bizantina i Neogrega per la Universitat de Múnic amb la tesi Die byzantinisch-katalanischen Beziehungen im 12.. und 13. Jahrhundert unter besonderer Berücksichtigung der Chronik Jakobs I. von Katalonien-Aragon ('Les relacions bizantinocatalanes als ss. xii i xiii segons el testimoni de la Crònica de Jaume I de Catalunya-Aragó'). Ha escrit diverses obres de recerca i de divulgació.

## Referències

* 1 2 «Ernest Emili Marcos Hierro», 16 juliol 2014. [Consulta: 20 març 2021].
* 1 2 Centre de Cultura Contemporània de Barcelona. «Ernest Marcos Hierro», 20 setembre 2018. [Consulta: 20 març 2021].
* 1 2 Institut de Recerca en Cultures Medievals. «Ernest Emili Marcos Hierro». [Consulta: 20 març 2021].
# Eurídome (satèl·lit)

Eurídome (del grec Ευριδομη) o Júpiter XXXII és un satèl·lit natural retrògrad irregular del planeta Júpiter. Fou descobert l'any 2001 per un equip de la Universitat de Hawaii liderat per Scott Sheppard i rebé la designació provisional de S/2001 J 4.

## Característiques

Eurídome té un diàmetre d'uns 3 quilòmetres, i orbita Júpiter a una distància mitjana de 23,231 milions de km en 723,359 dies, a una inclinació de 149 º a l'eclíptica (147° a l'equador de Júpiter), en una direcció retrògrada i amb una excentricitat de 0,3770.
Pertany al grup de Pasífae, compost pels satèl·lits irregulars retrògrads de Júpiter en òrbites entre els 23 i 24 milions de km i en una inclinació entre el 144,5° i els 158,3°.

## Denominació

El satèl·lit deu el seu nom al personatge de la mitologia grega Eurídome, a vegades descrita com la mare de les Càrites, la personificació dels encants i l'alegria de la vida.
Rebé el nom definitiu d'Eurídome a l'agost de 2003. Anteriorment havia tingut la designació provisional de S/2001 J 4, que indica que fou el quart satèl·lit fotografiat per primera vegada l'any 2001.

## Vegeu també

* Júpiter
* Satèl·lits de Júpiter

## Referències

* ↑ URL de la referència: https://ssd.jpl.nasa.gov/?sat_phys_par. Data de consulta: 5 setembre 2020.
* ↑ «Planet and Satellite Names and Discoverers». USGS Astrogeology Research Program - Gazetteer of Planetary Nomenclature, 08-01-2008.(anglès)
* ↑ Green, D. W. E «Satellites of Jupiter». 7998, 2, 22-10-2002.(anglès)
# Eurídice I de Macedònia

Eurídice I de Macedònia va ser una princesa il·líria, reina de Macedònia pel seu matrimoni amb Amintes II de Macedònia.
Segons Justí va organitzar una conspiració junt amb el seu amant, contra la vida del seu marit, però el complot va ser descobert. Amintes la va perdonar. A la mort d'aquest el 370 aC o 369 aC el va succeir el seu fill gran Alexandre II de Macedònia, que aviat va morir assassinat (368 aC) per Ptolemeu I Alorita que probablement va tenir el suport d'Eurídice, ja que Ptolemeu era segurament l'amant de la reina.
Contra el nou rei es va aixecar Pausànies, al que es van unir molts notables macedonis. Eurídice va haver de demanar ajut a Atenes que va enviar al general Ifícrates el qual va expulsar a Pausànies i va imposar a Eurídice i Ptolemeu al capdavant, però amb Ptolemeu no com a rei sinó com a regent del fill d'Eurídice i Amintes, Perdicas III de Macedònia.
Encara que Justí diu que Eurídice i Ptolemeu van matar després a Perdicas els fets certs van passar al revés i va ser Perdicas el que va matar a Ptolemeu després del 365 aC (probablement el 364 aC) i el va succeir al front del país. La sort final de la reina és desconeguda.

## Referències

* ↑ Carney, Elizabeth Donnelly. Women and monarchy in Macedonia (en anglès). University of Oklahoma Press, 2000, p.42. ISBN 0806132124.
* ↑ Justí. Historiarum Philippicarum Libri XLIV, VII, 4-5
* ↑ Diodor de Sicília. Biblioteca històrica, XV, 71, 77; XVI, 2
# Eudyptula minor albosignata

Eudyptula minor albosignata o Eudyptula albosignata és el nom científic d'un ocell marí de la família dels esfeníscids (Spheniscidae) conegut en algunes llengües com "pingüí d'aletes blanques" (White-flippered Penguin en anglès, Manchot à ailerons blancs en francès) per les marques blanques que voregen la cara dorsal de les "aletes". Nia només a la Península de Banks i la petilla illa de Motunau, a prop de Christchurch, Nova Zelanda. Considerat per alguns autors una subespècie del pingüí petit (Eudyptula minor), altres li donen categoria d'espècie.

## Referències

* ↑ Eudyptula minor albosignata a AVIBASE Rev. 21-04-2011
# Estadi Royal Bafokeng

L'Estadi Royal Bafokeng és un estadi de futbol i rugbi situat a Rustemburg, Sud-àfrica, que serà una de les seus de la Copa Africana de Nacions, i que fou també seu de la Copa del Món de futbol 2010, on es disputaren cinc partits de la primera fase. El propietari del camp és la Royal Bafokeng Nation. La seva capacitat total és de 42.000 espectadors. La seva inauguració data de l'any 1999.

## Copa del món de futbol de 2010

Partits del torneig que es varen jugar a l'estadi:
Primera fase
* 12 de juny: Anglaterra - Estats Units.
* 15 de juny: Nova Zelanda - Eslovàquia.
* 19 de juny: Ghana - Austràlia.
* 22 de juny: Mèxic - Uruguai.
* 24 de juny: Dinamarca - Japó.
Vuitens de final
| Estats Units | 1 - 2 (pròrroga) | Ghana |
| Donovan 62' (p.) | Fitxa | Boateng 5' Gyan 93' |

## Enllaços externs

* El Royal Bafokeng a FIFA.com Arxivat 2010-03-09 a Wayback Machine. (castellà)
# Experiencia prematrimonial

Experiencia prematrimonial és una pel·lícula dramàtica hispano-italiana del 1972 dirigit per Pedro Masó amb guió de José Luis Martín Descalzo i Víctor Ruiz Iriarte, l'argument del qual gira entorn de la joventut al final de la dictadura franquista des de la perspectiva dels problemes ètics d'una jove. Entre els seus protagonistes es troba l'actriu italiana Ornella Muti que comença la seva carrera a Espanya.

## Argument

Sandra és una jove universitària que es comporta en contra dels principis d'ètica dels seus pares. Deixa la seva casa i dona principi a l'experiència de la convivència de manera marital. Al principi sembla bastant feliç, però després comencen els problemes i aquests s'accentuen amb la infidelitat del seu home, donant-se a entendre que els pares tenien raó en estar en contra d'ella.

## Repartiment

* Ornella Muti - Sandra Espinosa
* Alberto Closas - Eduardo, pare de Luis
* Alessio Orano - Luis
* Ismael Merlo - Andrés, pare de Sandra
* Mabel Karr - Mare de Luis
* Carlos Lemos - professor
* Helga Liné - Beatriz
* Marta Baizán - Belén
* Inma de Santis - Bibi
* Julia Gutiérrez Caba - May

## Premis

Va obtenir el 4t premi als Premis del Sindicat Nacional de l'Espectacle de 1972.

## Referències

* ↑ Experiencia prematrimonial, abc.es
* ↑ Un cura cinéfilo para retratar la 'Experiencia prematrimonial', al web de l'AISGE
* ↑ Félix Martialay El cine español durante el franquismo, p. 245-248

## Enllaços externs

* Presentació de la pel·lícula a Historia de nuestro cine
# Expedició normanda de 1014

L'expedició normanda de 1014 fou un atac dirigit per Olaf Haraldsson entre el 1014 i el 1015, procedent d'Irlanda contra la costa del comtat de Portugal d'Alvito de Portugal, destruint Tui i Braga el 1014. Després de l'atac va retornar a Noruega per reclamar el tron.

## Referències

* ↑ (gallec) Emilio González López, Grandeza e decadencia do reino de Galicia
* ↑ Juan Francisco de Masdeu, Historia crítica de España y de la cultura española, Volum 15 p.172 (castellà)
# Expedició militar

Expedició militar (derivat del llatí expeditio) és qualsevol empresa de guerra on l'escenari de la batalla es troba separat de la nació o base d'operacions, de manera que es pot considerar tallada qualsevol línia de comunicació. El mar és el màxim obstacle que pot trencar aquesta línia, encara que actualment aquesta circumstància s'ha atenuat, el cos expedicionari s'ha de moure amb total independència de l'estat que el va organitzar i l'ha enviat tan lluny.

## Referències

* ↑ El contingut d'aquest article incorpora material del tom 22 de l'Enciclopèdia Espasa, la publicació del qual va ser anterior al 1942 i es troba en el domini públic.

## Vegeu també

* Expedició militar a Egipte
# FVB

FVB té els següents significats:
* Federació Valenciana de Bàsquet, màxima institució reguladora del bàsquet al País Valencià
* Federació Valenciana de Badminton, màxima institució reguladora del bàdminton al País Valencià
# Etheostoma microperca

Etheostoma microperca és una espècie de peix de la família dels pèrcids i de l'ordre dels perciformes.

## Morfologia

Els mascles poden assolir els 4,4 cm de longitud total.

## Distribució geogràfica

Es troba a Nord-amèrica.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Etheostoma podostemone

Etheostoma podostemone és una espècie de peix de la família dels pèrcids i de l'ordre dels perciformes.

## Morfologia

Els mascles poden assolir els 7,6 cm de longitud total.

## Distribució geogràfica

Es troba a Nord-amèrica: Virgínia i Carolina del Nord.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Fabregas

* Per a altres significats, vegeu «Virginia Fábregas».
Fabregas (oficialment en francès, Fabrègues) és un municipi occità del Llenguadoc, al departament de l'Erau (regió d'Occitània). L'any 2005 tenia 6.192 habitants.
# Fabra i Puig

«Fabra i Puig» té aquests significats:
* Biografies:
** Ferran Fabra i Puig (Barcelona, 1866 - 1944), segon Marquès d'Alella, enginyer industrial i polític
** Romà Fabra i Puig.
* Toponímia:
** Passeig de Fabra i Puig, carrer de Barcelona als districtes d'Horta-Guinardó, Nou Barris i Sant Andreu
** Estació de Sant Andreu Arenal / Fabra i Puig estació de Renfe i del Metro de Barcelona
# Federació Ibèrica de Joventuts Llibertàries

La Federació Ibèrica de Joventuts Llibertàries (FIJL), va ser una organització juvenil anarquista creada a Madrid el 1932 durant la Segona República Espanyola. També se la coneix com les Joventuts Llibertàries o Joventuts Anarquistes, o pels seus acrònims JJLL i JJAA.
Era una organització independent de la FAI, fou criticada per aquesta i en especial per les Joventuts Llibertàries de Catalunya, les quals no s'hi adheriren fins pel novembre del 1936. Quan passà de 30 000 membres a 120 000 (34 000 al Principat, 8 000 al País Valencià).
Al mes de febrer de 1937 es va celebrar a València el II Congrés de la FIJL, amb la següent participació:
* Andalusia: 7.400 afiliats
* Extremadura: 1.907 afiliats
* Llevant: 8.200 afiliats
* Centre 18.469 afiliats
* Aragó: 12.089 afiliats
* Catalunya: 34.156 afiliats.
Durant la guerra civil, en fou secretari general Fidel Miró i Solanes, exsecretari de la regional catalana. Tingué, entre altres òrgans de premsa, "Juventud Libre" (Madrid) i "Ruta" (Barcelona).
Després de la Guerra Civil Espanyola es divideix en dues: una radicada a Espanya, represaliada per la dictadura franquista i reconstruïda diverses vegades. I un altre radicada a París, formada per represaliats i exiliats del règim franquista. Posteriorment a la Transició Espanyola van sorgir altres agrupacions que es reclamen hereves de les FIJL històriques.

## Segles XXI

Durant els primers anys del la dècada dels 2000, la FIJL evoluciona cap a posicions insurrecionals i les diferències amb l'anarcosindicalisme es fan cada vegada més evidents. Els cops repressius soferts per l'organització la van dur a la clandestinitat.
Una nova generació de joves anarquistes va decidir formar una FIJL noves des de 2006, a diferència de la "FIJL insurrecionals" s'identifiquen amb l'anarcosindicalisme i amb visions associatives i teòriques pluralistes de l'anarquisme contemporani.
L'any 2007 es refundaren definitivament sota el nom de Federació Ibèrica de Joventuts Anarquistes (FIXA) però reconeixent-se com continuadores de les FIJL històriques.
Publiquen un periòdic informatiu denominat "Fuelle". Tot i això, la FIJL insurrecionalista segueix activa i no ha renunciat a les seves sigles, diferenciant-se de la nova FIXA.

## Referències

* ↑ Comunicat de la FIJL en castellà
* ↑ Nace la Federación Ibérica de Juventudes Anarquistas

## Vegeu també

* Mujeres Libres

## Enllaços externs

* FIJA Arxivat 2012-04-13 a Wayback Machine. (continuadora de la FIJL històrica i en castellà)
# Falsos merovingis

La denominació de falsos merovingis reagrupa als personatges que apareixen de vegades en certes genealogies dels merovingis, sobre els quals existeix controvèrsies o dubtes referides a la seva existència real o a la seva pertinença a la dinastia merovíngia.

## Prínceps o reines inventades a l'edat mitjana

En el transcurs de l'alta edat mitjana, les cartes no se satisfeien amb l'aridesa de les informacions contingudes en els primers relats com el de Gregori de Tours. Els autors van començar a afegir persones en el seu relats, de vegades sense preocupació de versemblança. Tots els personatges d'aquesta secció tenen això en comú que no són mencionats per cap document de la seva època i només alguns segles més tard.
* Amatilda
* Ansbert el Senador
* Blitilda
* Khildesinda
* Ermenquilda
* Matilde
* Faramon

## Prínceps o reines inventades sota l'Antic Règim

* Adalbert de Saxònia
* Argotta
* Boggis i Bertran
* Hildegunda
* Odda
* Rotilda
* Wambert de Saxònia

## Prínceps o reines inventades en l'època contemporània

Amb l'època contemporània apareix la crítica històrica que posa en evidència els personatges inventats. Però aquesta nova disciplina no impedeix certs autors contemporanis a proposar noves persones inventades i sense proveeix el menor documents en suport de les seves propostes.
* Amaltida
* Khilperic de Tolosa
* Clodomir rei de Worms
* Chlodeswida Verica
* Edona
* Eustera de Visigòtia
* Fulberta
* Frotmond
* Meroveu, pare del rei Meroveu
* Ragentruda
* Sigebert IV
* Sigebert V
* Siguld d'Austràsia
* Tanaquil·la

## Persones reals erròniament lligats als merovingis

Quan els autors (siguin medievals o contemporanis) van inventar prínceps ficticis que van connectar amb els merovingis, els van barrejar sovint amb persones reals, per tal de donar un aspecte de versemblança al seu relat i de convèncer el seu lector. És així com autèntics nobles de l'Alta Edat Mitjana s'han trobat connectats, equivocadament, a la família merovingia. Aquest fenomen ha tingut igualment lloc per interès. Així les abadies de Pfalzel i d'Oeren han considerat com interessant d'enllaçar les seves fundadores a una nissaga reial.
* Adela de Pfalzel
* Irmina d'Oeren
* Ragnetruda
* Arnold, probablement Arnoald bisbe de Metz del segle VII. Seria el pare d'Arnulf de Metz
* Gisela de Laon (Gisela Regina)
* Godepert
* Pertari o Bertari

## Persones reals de les quals el vincle amb els merovingis és incert

* Bereswinda
* Berta (filla de Clotari II)
* Brunulf
* Ricomer (patrici de Burgúndia)

## Referències

Wikipèdia en francès, article

## Enllaços externs

* Article en anglès sobre els verdaders merovingis i els verdaders parents
# Molí de vinya de Vallbona

El Molí de vinya de Vallbona és una obra de Vallbona de les Monges (Urgell) inclosa a l'Inventari del Patrimoni Arquitectònic de Catalunya.

## Descripció

D'aquest molí se'n conserva l'estructura de suport de pedra del que seria la premsa de la vinya. És una estructura de tres pedres monolítiques organitzades arquitravadament entre les quals s'hi insereix una fusta massissa on encara s'hi pot mal veure una data del segle xviii que no acaba de definir-se correctament.

## Història

Aquest molí inicialment pertanyia a les dependències internes del monestir de Vallbona però a partir de la reforma portada a terme a mitjans del segle xvi pel Concili de Trento, aquesta estructura va quedar inclosa a l'interior de la trama urbanística del poble.

## Referències

* 1 2 «Molí de vinya de Vallbona». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 28 març 2019].
# Miriam Alarcón Torres

Miriam Alarcón Torres (Eivissa, 27 de juny de 1993) és una arquera eivissenca d'arc recorbat.

## Trajectòria

Alarcón va representar Espanya en els Campionats del Món Juvenils de Tir amb Arc el 2008 (a Antalya), el 2009 (a Ogden) i el 2010 (a Legnica). Va competir en els Jocs Olímpics de la Joventut d'Estiu de 2010, els Jocs Olímpics de la Joventut inaugurals, celebrats a Singapur.
Al juny de 2015, Míriam Alarcón fou campiona d’Espanya de tir amb arc en arc recorbat. Aquell any va representar Espanya en els Jocs Europeus de 2015 a Bakú, Azerbaidjan. A principis de juliol ho va fer a la Universitat d'Estiu de 2015, a Gwangju, Corea del Sud, on obtingué diploma. I a la fi de juliol va participar en la competició d'arc recorbat individual i la d'arc recorbat per equips en el Campionat Mundial de Tir amb Arc a l'aire lliure a Copenhaguen, Dinamarca, on obtingué la plata juntament amb Magali Foulon i Lara Samperio. El 2016 participà en el Campionat d’Espanya de tir amb arc en sala, on obtingué el bronze.

## Reconeixements

L’Ajuntament de Sant Josep de sa Talaia li concedí el Premi a la millor esportista individual l'any 2016.

## Referències

* ↑ «Miriam Alarcon Torres» (en anglès). World Archery. [Consulta: 21 maig 2021].
* ↑ «Miriam Alarcón se juega este martes el pasaporte olímpico ante la selección de México» (en castellà). Noudiari.es, 27-07-2015. [Consulta: 21 maig 2021].
* ↑ «Olympedia – Miriam Alarcón». [Consulta: 5 maig 2023].
* ↑ «Miriam Alarcón Torres». ArcoIbiza 2.0. [Consulta: 5 maig 2023].
* ↑ Tan, Les. «Youth Olympic Games Archery: Abdud Dayyan wins bronze in mixed team event» (en anglès americà). RED SPORTS. [Consulta: 21 maig 2021].
* 1 2 3 «Alarcón Torres, Miriam». Enciclopèdia d'Eivissa i Formentera. [Consulta: 5 maig 2023].
* ↑ «Miriam Alarcon Photostream» (en anglès). Zimbio. [Consulta: 21 maig 2021].
* ↑ «2015 World Archery Championships: Entries by country» p. 7–18. ianseo.net. [Consulta: 26 agost 2015].